Lav et referat af nedenstående tekst:

Tekst:
Tirsdag aften gik et regnvejr i land i den vestlige del af Danmark. Siden da har regnvejret bredt sig til stort set hele landet, og nogle steder har haft uafbrudt regn gennem hele natten. Eneste sted, hvor regnvejret endnu for alvor mangler at melde sin ankomst, er Bornholm. Men det forventes at ske i løbet af onsdag formiddag. Regnvejret forventes i dagens løb at drive over og efterhånden blive afløst af mange og stedvis kraftige regnbyger. Intens regn Det er et lavtryk nordvest for Danmark, der sender det vedvarende og i perioder meget intense regnvejr ind over landet. I formiddagstimerne forventes hele landet at være dækket af regn, men langsomt bevæger det sig mod øst. Sidst på formiddagen er det overvejende de nordlige og østlige landsdele, der stadig har kraftig regn hængende over sig. Længere mod vest og syd begynder der at være mulighed for lidt opholdsvejr. Mildt og blæsende Det er dog kun korte stunder med tørvejr. I eftermiddag afløses det store regnvejr nemlig af mange og til tider kraftige regnbyger. Nogle af dem kan også blive ganske langvarige. Dermed er det hele dagen, at der er risiko for store mængder regn. Selvom det er mildt derude med op til 10 graders varme, vil det alligevel føles koldt. Både på grund af regnen, men også fordi det dagen igennem blæser med en frisk vind til kuling fra sydvest. I aften fortsætter de mange byger med at dominere vejrbilledet over landet. Længst mod nordvest kan bygerne sidst på aftenen gå over i slud. Kan give oversvømmelser Nedenstående kort viser akkumuleret nedbør fra onsdag morgen til midnat. Lokalt kan der komme over 20 millimeter regn, hvilket vil falde oveni det, der allerede er kommet. Dermed kan der igennem hele onsdagsdøgnet nogle steder komme mellem 30 og 40 millimeter regn. I særligt Jylland kan det give problemer i form af lokale oversvømmelser forårsaget af en mættet jord eller overfyldte åer.

Referat:
Det kraftige regnvejr kan risikere at give oversvømmelser rundt om i landet.